วันนี้ผู้ป่วยโควิด-19 รายใหม่ 1,582 ราย
นพ.เฉวตสรร นามวาท รักษาราชการแทนผู้อำนวยกองควบคุมโรคและภัยสุขภาพในภาวะฉุกเฉิน กล่าวว่า วันนี้ 16 เมษายน 2564 ไทยมีผู้ป่วยโรคโควิด-19 รายใหม่เพิ่ม 1,582 ราย แบ่งเป็นการติดเชื้อในประเทศ โดยพบจากระบบเฝ้าระวังในระบบบริการ 921 ราย และผู้ติดเชื้อจากการคัดกรองเชิงรุกในชุมชน 656 ราย นอกนั้น 5 ราย เป็นกลุ่มผู้เดินทางมาจากต่างประเทศและเข้าสถานกักกันโรค(Quarantine) ทำให้ผู้ป่วยของไทยขณะนี้สะสมรวม 39,038 ราย มีผู้ป่วยรักษาหายแล้วสะสม 28,480 ราย วันนี้ไม่มีรายงานผู้เสียชีวิตเพิ่ม ขณะที่สถานการณ์ทั่วโลก อเมริกาที่เคยมีจำนวนผู้ป่วยแต่ละวันสูงมาก เป็นอันดับ 1 ของโลกมายาวนาน แต่ช่วงเดือนที่ผ่านมาคงตัว ตรงข้ามกับอินเดียผู้ป่วยรายใหม่สูงขึ้นเรื่อยๆ ขณะนี้อินเดียแซงอเมริกาขึ้นมาเป็นประเทศพบผู้ติดเชื้อรายใหม่มากสุด ตอนนี้ป่วยสะสมแล้ว 14,147,568 ราย ปัจจัยของอินเดียที่น่าสนใจคือ สายพันธุ์ อินเดียมีการระบาดของสายพันธุ์อังกฤษ ผสมกับสายพันธุ์ท้องถิ่น อีกทั้งมีการอยู่หนาแน่น ไม่ใส่หน้ากากอนามัย อีกทั้งยังขาดแคลนวัคซีน